Aleksej Sjipenko
Aleksej Sjipenko, f. 1961, russisk skuespiller, instruktør, dramatiker, forfatter og rockmusiker, på tysk kaldet Alexej Schipenko. Siden 1992 bosat i Berlin. Fik sit internationale gennembrud med Archeologia 1989 og har siden skrevet over 30 værker, bl.a. La FÜNF in der Luft 1989, Verona 1990, Aus dem Leben des Komikaze 1993, Suzuki-1 1997 og Suzuki-2 1999, som har vid udbredelse i både Europa og Rusland. Ss dramatik betegnes som en absurd konstellation af kammerspil og en utilsløret direkte replik med fokus på den moderne kulturs historie og samfundsanliggender. Verden lader sig manipulere af medierne og søger aldrig sandheden bag historierne som i hans Bin Laden. Wunderlampe 2002, hvor Osama bin Laden måske-måske ikke blot er en CIA-ansat skuespiller. 